|  |  |  |  |  |  |
| --- | --- | --- | --- | --- | --- |
| UAB „Aplinkos vadyba“Subačiaus g. 23,LT-01300 VilniusVilniaus regiono aplinkos apsaugos departamentui |

|  |  |
| --- | --- |
| 2017-12-01 | Nr.(28.1)-A4-12464 |
| Į | Nr. |

 |

**DĖL sprendimo išduoti UAB „terra recycling “ TIPK leidimą**

Aplinkos apsaugos agentūra (toliau – Agentūra), vadovaudamasi Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau – TIPK taisyklės) 83 punktu, priima sprendimą išduoti UAB „Terra Recycling“, (Draugystės g. 4a, Valčiūnų k., Juodšilių sen., Vilniaus r.), Taršos integruotos prevencijos ir kontrolės leidimą Nr. T-V.8-26/2017 (toliau – TIPK leidimas).

TIPK leidimas išduotas pagal 2016-10-21 prašymu Nr. R929 gautą ir, atsižvelgiant į Agentūros 2016-11-30 raštu Nr. (28.1)-A4-12029, 2017-02-27 raštu Nr. (28.1)-A4-2071, 2017-06-22 raštu Nr. (28.1)-A4-6606, 2017-09-19 raštu Nr. (28.1)-A4-9562, pateiktas pastabas, patikslintą paraišką TIPK leidimui pakeisti (toliau – Paraiška).

Visuomenė apie gautą Paraišką buvo informuota 2016-11-02 laikraštyje „Lietuvos žinios“ bei Agentūros tinklalapyje. Pastabų Paraiškai ir pasiūlymų TIPK leidimo reikalavimams parengti iš vietos savivaldos institucijos ir iš suinteresuotos visuomenės negauta. Vilniaus regiono aplinkos apsaugos departamentas 2017-10-12 raštu Nr. (38-8)VR-1.7-7653 informavo, kad pastabų ir pasiūlymų paraiškai neturi.

Paraiška 2017-10-24 raštu Nr. 2.10-13246(16.8.13.10.11) suderinta su Nacionalinio visuomenės sveikatos centro prie Sveikatos apsaugos ministerijos Vilniaus departamentu.

Agentūra paraišką priėmė 2017-11-06 raštu Nr. (28.1)-A4-11272.

Sprendimas gauti TIPK leidimą pagrįstas tuo, kad Paraiška leidimui gauti po pataisymų atitiko TIPK taisyklių nuostatas, Poveikio aplinkai vertinimo aspektus bei kitus Lietuvos Respublikos teisės aktus.

Išduotam TIPK leidimui suteiktas numeris Nr. T-V.8-26/2017 pagal Agentūros TIPK leidimu numeracijos tvarką.

Informacija, susijusi su TIPK leidimo išdavimu, yra pridėta prie Paraiškos leidimui gauti ir laikoma Agentūroje Vilniuje, Juozapavičiaus g. 9.

PRIDEDAMA. UAB „Terra Recycling“ TIPK leidimas be priedų 123 lapai (priedai el. laikmenoje). TIPK leidimas teikiamas I-ajam ir II-ajam adresatui.

|  |  |
| --- | --- |
| Direktorė | Aldona Margerienė |

Natalja Šulga-Jakučionienė, 8 706 68039, el. p. natalja.jakucioniene@aaa.am.lt